CELEX: C2004/262/87
Language: et
Date: 2004-10-23 00:00:00
Title: Kohtuasi T-314/04: Saksamaa Liitvabariigi 27. juuli 2004. aasta hagi Euroopa Ühenduste Komisjoni vastu

23.10.2004   
            
            
               ET
            
            
               Euroopa Liidu Teataja
            
            
               C 262/46
            
         Saksamaa Liitvabariigi 27. juuli 2004. aasta hagi Euroopa Ühenduste Komisjoni vastu
   (Kohtuasi T-314/04)
   (2004/C 262/87)
   Kohtumenetluse keel: saksa
   Saksamaa Liitvabariik esitas 27. juulil 2004 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja esindajad on C.-D. Quassowski ja C. von Donat.
   Hageja palub esimese astme kohtul:
   
               —
            
            
               tühistada komisjoni regionaalpoliitika peadirektoraadi 17. mai 2004. aasta kirjaga teavitatud otsus selles osas, mis puudutab Euroopa Regionaalarengu Fondist eraldatava ühenduse rahalise toetuse vähendamist summale 319 046 236,76 eurot seoses Põhja-Rein-Vestfaali programmi 2 aastateks 1997-1999 eesmärgiga (ERF nr 97.02.13.005/ ARINCO nr 97.DE.16.005) ning keeldumist välja maksta Saksamaa ametiasutustele ülejäänud osa rahasummast 5 488 569, 24 eurot;
            
         
               —
            
            
               jätta kohtukulud komisjoni kanda.
            
         Õiguslikud alused ja peamised argumendid
   Hageja süüdistab komisjoni EÜ asutamislepingu artikli 230 alusel, et vaidlustatud otsusega on komisjon rikkunud ühenduse teisest õigust ja üldiseid õiguspõhimõtteid ning et komisjon on teinud nii kaalutlusvea kui ka otsuse põhjendamise vea.
   Vaidlustatud otsusega vähendas komisjon struktuurifondist ERF eraldatavat ühenduse toetust projektile seoses Põhja-Rein-Vestfaali liidumaa programmi 2 aastateks 1997-1999 rahasummale 319 046 236,76 eurot ning keeldus Saksamaa ametiasutustele välja maksmast ülejäänud osa rahasummast, mis moodustas 5 488 569, 24 eurot. Toetuse kärpimise põhjuseks on programmi teatud meetmete alarahastamine ja teatud meetmete ülerahastamine indikatiivse eelarve kui terviku seisukohalt. Finantstasakaalu saavutamist arvestati programmi kui terviku ulatuses, mitte aga igas programmi prioriteedis eraldi.
   Komisjon on seisukohal, et võimalik on teha ülekandeid meetmete vahel, mitte aga programmi prioriteetide vahel st, viimaseks oleks vaja komisjoni eelnevalt tehtud uut otsust. Samuti kehtib see ka suuremate tegelike kulutuste kohta heakskiidetud programmi raames, mis ei ole seotud suuremate ERF-toetuste taotlemisega.
   Saksamaa valitsus on seisukohal, et ülekanded on tegelikult õigustatud. Ta möönab, et suuruselt mittemärkimisväärsed ülekanded võimaldavad paremini saavutada ühenduse programmieesmärke. Toetuse vähendamiseks puudub alus. Eriti ei saa heakskiidetud ERF-toetuse vähendamist õigustada seetõttu, et vastavad Põhja-Rein-Vestfaali liidumaa ametiasutused ja institutsioonid on paindlikult rakendanud programmi indikatiivset eelarvet vastavalt ühenduse struktuurilistele sekkumistele, mis puudutab teise eesmärgi alla kuuluvaid valdkondi ajavahemikus 1. jaanuarist 1997 kuni 31. detsembrini 1999.
   Lisaks möönab Saksamaa valitsus, et kuna komisjon ise ei olnud paindlik programmi prioriteetide eelarvega seotud küsimuste lahendamisel, sest programmi perioodi lõpus ei olnud enam võimalik taotleda komisjoni formaalset nõusolekut, siis kitsendas see ebaõiglaselt liikmesriigi, näiteks pädevate kohalike ametiasutuste ja institutsioonide, tegutsemisvabadust.